Uzsaukums projektu konkursam 
„Latviešu valodas apguves nodrošināšana
Rīgas pilsētas iedzīvotājiem” 2023. un 2024.gadā
Ņemot vērā papildu piešķirto finansējumu Rīgas valstspilsētas pašvaldības Centrālās administrācijas Rīgas pilsētas Apkaimju iedzīvotāju centrs (turpmāk – Centrs) izsludina uzsaukumu projektu konkursam „Latviešu valodas apguves nodrošināšana Rīgas pilsētas iedzīvotājiem” 2022. – 2024. gadam projektu īstenošanai 2023.-2024.gadā.
Projektu konkursa mērķis ir konkursa kārtībā atbalstīt projektus, kuru ietvaros tiek organizēti bezmaksas latviešu valodas apguves kursi vai latviešu valodas kursi ar sarunvalodas klubu nodarbībām Rīgas pilsētas pieaugušajiem iedzīvotājiem, kuri legāli uzturas Latvijā un kuru dzimtā valoda (pamatvaloda) nav latviešu valoda, izņemot bezdarbniekus un skolēnus.
Projekta labuma saņēmējiem jābūt Rīgas pilsētas deklarētajiem iedzīvotājiem vai Ukrainas civiliedzīvotājiem, kuri dzīvo Rīgā un var apmeklēt Rīgas valstspilsētas pašvaldības organizētus kursus. 

Projektu konkursa ietvaros tiek organizēti latviešu valodas kursi vai latviešu valodas kursi ar sarunvalodas klubu nodarbībām atbilstoši 2009.gada 7.jūlija Ministru kabineta noteikumos Nr. 733 noteiktajiem līmeņiem un pakāpēm: A1, A2, B1 un B2, veicinot kursantu valsts valodas prasmes līmeņa vai pakāpes paaugstināšanu vismaz par vienu valodas prasmes līmeni.
Pretendenti tiek rosināti plānot projektu aktivitātes dažādās Rīgas apkaimēs. 

Finanšu līdzekļus piešķir konkursa kārtībā Izglītības iestāžu reģistrā reģistrētām izglītības iestādēm, kas atbilst visiem konkursa nosacījumiem.
· Kopējā plānotā summa konkursā 2023.gadā ir 80 000 EUR.
· Maksimālais pašvaldības finansējums vienam projektam 2023.gadā: 35 000 EUR 
Projekta pieteicējam jānodrošina finanšu līdzekļu līdzfinansējums ne mazāk kā 5% apmērā no kopējām projekta izmaksām.

Projektu īstenošana 2023.gadā jāplāno laikā no 2023.gada 3.jūlija līdz 2023.gada 15.novembrim. 

Projektu pieteikumu iesniegšanas termiņš - 2023.gada 2.jūnijs, plkst.12.00.
Projekta pieteikumi iesniedzami līdz paziņojumā par Konkursu norādītajam termiņam, elektroniski nosūtot uz elektroniskā pasta adresi integracija@riga.lv vai Centra oficiālo e-adresi ar paraksttiesīgās personas drošu elektronisko parakstu, kas satur laika zīmogu, .edoc formāta pakotnē, kuras izmērs nepārsniedz 20 MB;
Papildinformācija TIKAI PROJEKTU PIETEICĒJIEM pieejama pie Centra kontaktpersonas Irinas Vasiļjevas pa tālruni 67181297 vai e-pastu: irina.vasiljeva@riga.lv. Pierakstīšana uz kursiem pa šo e-pastu vai tālruni netiek veikta.

Rīgas iedzīvotāji sākot ar 2023.gada 3.jūliju, kad tiks publiskoti konkursa rezultāti mājas lapās www.riga.lv un www.apkaimes.lv, paši varēs pieteikties kursiem, izvēloties iestādi, kurā mācīties. 
Rīgas domes darbinieki nenodrošina pierakstu plānotajiem latviešu valodas kursiem.
Saistošie dokumenti:
· Rīgas domes 05.04.2023. saistošie noteikumi Nr.192 “Par pašvaldības atbalstu sabiedrības integrācijas un līdzdalības aktivitāšu īstenošanai Rīgā”;
· Projektu konkursa nolikums;
· 1.pielikums_Projekta pieteikuma veidlapa;

· 2.pielikums_Projekta budžets;

· 3.pielikums_Apliecinājums;

· 4.pielikums_Mācību programma;
· 5.pielikums_Finansēšanas līgums;
· 6.pielikums_Pārskats;
· 7.pielikums-pieņemšanas-nodošanas akts 
